**Transpordiameti järelevalveametniku lähetuskulude hüvitamise kokkulepe**

**nr**

**Transpordiamet**, registrikoodiga 70001490, aadress Valge 4, 11413 Tallinn (edaspidi järelevalve teostaja), mida volituse alusel esindab Transpordiameti lennuliiklusteeninduse ja lennuväljade osakonna juhataja lennundusteenistuse direktori ülesannetes Eve Härm,

ja

**Aktsiaselts Nordic Aviation Group**, registrikoodiga 12927848, aadress Lennujaama tee 13, 11101 Tallinn (edaspidi ettevõtja), mida esindavad juhatuse liikmed Gabriel Rusu ja Charles William Anthony Mackenzie-Philps,

(edaspidi koos pooled või eraldi pool),

arvestades, et:

Lennundusseaduse § 602 lg 6 kohaselt, kui Transpordiamet teeb järelevalvet Lennundusseaduse § 601 lõikes 2 nimetatud isiku või tsiviilõhusõiduki või lennutreeningseadme üle välisriigis, kannab nimetatud isik või tsiviilõhusõiduki või lennutreeningseadme käitaja Transpordiameti järelevalveametnike lähetuskulud, mis arvestatakse avaliku teenistuse seaduse § 44 lõike 5 alusel kehtestatud korra järgi.

**leppisid kokku alljärgnevas:**

1. Järelevalve teostaja korraldab järelevalveametniku lähetusse saatmise ja sealt naasmise ning kannab sellega seonduvad kulud: transpordi- ja majutuskulud, päevaraha, reisikindlustus jm kaasnevad kulud ning esitab nende kulude hüvitamiseks ettevõtjale arve.
2. Ettevõtja tasub järelevalve teostajale järelevalveametniku lähetuskulude alusel koostatud arve eest 30 kalendripäeva jooksul pärast arve saamist. Arve loetakse laekunuks selle järelevalve teostaja arvete halduskeskkonda laekumise kuupäevast.
3. Järelevalve teostajal on õigus nõuda ettevõtjalt viivist tasumisega viivitamise korral 0,2% tähtaegselt tasumata arve summast iga tasumise tähtpäeva ületanud päeva eest.
4. Piletite ja majutuse tellimise põhimõtted on Transpordiameti välislähetuse korra kohaselt järgmised:

4.1 sõidupiletid tellitakse ja majutuskoht broneeritakse kulude kokkuhoiu eesmärgil võimalikult vara;

4.2 sõidupiletid tellitakse reeglina turistiklassi, v.a erijuhtudel kui reisi asjaoludest tulenevalt on põhjendatud vajadus või soodsam teistes klassides reisimine;

4.3 majutusasutuses (reeglina 3-4 tärni hotellis) broneeritakse standardtuba;

4.4 reisikindlustus tellitakse vastavalt lähetusele;

4.5 teenistujale makstakse lähetuse korral päevaraha 50 eurot;

4.6 lähetusse väljasõidu päeva eest makstakse päevaraha, kui välisriiki suunduv sõiduk väljub hiljemalt kell 21.00. Lähetusest saabumise päeva eest makstakse päevaraha, kui sõiduk saabub pärast kella 3.00;

4.7 lähetusse minekul ja saabumisel võib vajadusel kasutada taksot sõidul lennujaama, sadamasse, bussijaama või raudteejaama. Lähetuses viibimise ajal teenistuja isikliku sõiduki parkimine lennujaama parklas hüvitatakse juhul, kui see on odavam takso sõidu kulust lennujaama ja lennujaamast sihtkohta (kodu, töökoht).

Kokkulepe jõustub selle allkirjastamisel ja kehtib 3 aastat.

Järelevalve teostaja juht: Ettevõtja:

Eve Härm Gabriel Rusu, CFO

Tony Mackenzie, COO